OpenCola

OpenCola is a Cola-Drangl, des wo jeda herstejn, vaändan und one Problem weida vakaffa ko. Des Rezept is im Rahma da Vorgam voda GNU General Public License (GPL) vaändaba.

De Oaginalvasion 1.0 vo da Amanda Foubister homs am 27. Jenna 2001 effadlich gmocht. De Vaändarunga vo de OpenCola-Versiona beziang se moastns afs Afschreim vom Rezept.

Untam Nama Gnola (fia GNU und Cola) hod Cory Doctorow, John Henson und „Possum“ im Hirgst 1999 a Konzept vo an Drangl unta freia Lizenz afbrocht. Ofang 2000 hod des vo Grad Conn, Cory Doctorow und John Henson afgmochte Softwareunternehmen Opencola Gnola zu OpenCola umgnennt, um des Prinzip Open Source kloar z mocha und fia de oagnan Softwareprodukte zu werm.
Spadare af OpenCola afbauande Projekte woarn zum Beispui da Vasuach vo ana Marketingagentur, im Joa 2007 a deitschsprochige OpenCola-Plattform zu etablian oda as Cube Cola, a Fork wo seit 2003 bstähd, hergsteejt fias Kino Cube Metroplex in Bristol, England. De Cola wead ned nua im Kino obotn, sondan a ois Konzentrat wejdweit vakafft.

 Zuatatn 
mini|De Zuatatn vom OpenCola
Des Rezept basiad af da englischsprachigen Originalversion 1.1.3 vo da Amanda Foubister unta da Beteiligung vo Cory Doctorow und Tom Swulius und is unta da GNU General Public License Version 2 vaeffandlicht.

 Gschmoforme 
 10,0 g Gummi arabicum -Lebnsmiddlzuasotzstoff E 414
 3,50 ml Oranschnöi
 2,75 ml Limettnöi
 1,25 ml Zimtkassienöi
 1,00 ml Zitronaöi
 1,00 ml Muskatnussöi
 0,25 ml Korianderöi
 0,25 ml Neroliöi 0,25 ml Lavendlöi
 3,00 ml Wossa

 Konzentrat 
 10,0 ml (2 TL) voda Geschmoforme
 17,5 ml (3,5 TL) 75-prozentige Phosphorsaire -Lebnsmiddlzuasotzstoff E 338 oda Zitronasaire -Lebnsmiddlzuasotzstoff E 330
 2,36 kg Zucka
 2,28 l Wossa
 30 ml Zuckacouleur -Lebnsmiddlzuasotzstoff E 150
 2,5 ml Koffein -kannst oba muaßt net

 Drangl 
 oan Tei Konzentrat
 finf Tei koinsairehoitgs Wossa

 Kochgschiar 
 A Tassn fia de Geschmoforme und a Schissl (5 Lita) fias Konzentrat
 An Mixa zum zammixn

 Zamriahn 

 Geschmoforme 
 De Öle mitm Gummi arabicum mischn
 S Wossa eischittn und guad duachhmixn (via bis fünf Minutn)
Da Gummi arabicum fungiad ois Emulgator, damit se des Öi-/Wossagwasch net wida trennt.

 Konzentrat 
 De Geschmoforme mit da Saire mischn
 S Wossa eine schittn
 Noch und noch an Zucka eine werfa,oba weida riahn.
 etz kost wennst mogst, des Koffein nei werfa.
 Weida mischn, bis se da Zucka und s`Koffein voistandig afglest hom.

 Cola 
 Des Konzentrat mit dem koinsairehoitign Wossa affuin.

 Beleg 
 Cory Doctorow: HOWTO make OpenCola, Meldung auf Boing Boing vom 24. Mai 2007; abgerufen am 20. November 2010
 FAQ auf opencola.com, Abschnitt 2.1 - Who invented OpenCola™? im Internetarchiv, Stand 2. Feba 2002; abgerufen am 21. November 2010
 Profile - Management auf www.opencola.com im Internetarchiv, Stand 1. April 2001
 FAQ auf opencola.com, Abschnitt 2.2 - Ain't this just a publicity stunt? im Internetarchiv, Stand 2. Feba 2002; abgerufen am 21. November 2010
 Cory Doctorov: Finally! ThinkGeek has agreed to retail OpenCola, Meldung auf Boing Boing vom 18. April 2001. Abgerufen am 19. November 2010
 Lutz Pößnick: Coca-Cola von Open-Source-Cola bedroht, Meldung auf silicon.de vom 2. Juli 2007; abgerufen am 19. November 2010
 cube cola, Abschnitt Lab History; abgerufen am 19. November 2010
 James Flint: The real thing. Or is it?, The Guardian vom 28. Juli 2006; abgerufen am 19. November 2010
 Shelley Emling: In England, challenging the 'real thing' with homemade in Palm Beach Post vom 24. August 2008; abgerufen am 19. November 2010

 Im Netz 

 Bericht über OpenCola (deitsch)
 OpenCola soft drink
 Cube Cola Bristol UK
 How to Make OpenCola - WikiHow
 The recipe from Wiki-How, condensed into a single, easily-printable page
 OpenSoda, a continuation of the OpenCola work for recipe and methodology

Kategorie:Getränk